**Образац 12**

ЈАВНО КОМУНАЛНО ПРЕДУЗЕЋЕ „УСЛУГА“ БОЉЕВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2017. до 30.09.2017.

Бољевац, 30.10.2017.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће „Услуга“ Бољевац

Седиште: Бољевац

Претежна делатност: Комунална

Матични број: 07183267

ПИБ: 102130978

Надлежно министарство: Надлежни орган јединице локалне самоуправе СО Бољевац

Делатности јавног предузећа/друштва капитала су:

-комунална делатност ( чистоћа, зеленило, гробљанске услуге и др.)

-водовод и канализација (снабдевање града и МЗ пијаћом водом и одржавање канализационе мреже)

-зимско и летње одржавање локалних и некатегорисаних путева.

Годишњи/трогодишњи програм пословања: Програмa пословања за 2017. год. усвојен је 16.12.2016. на седници Општине Бољевац*,* на основу члана 59. Закона о јавним предузећима (Сл.гласник РС бр. 119/2012), члана 39. Статута Општине Бољевац (Сл.лист Општине Бољевац бр. 1/08 i 25/15).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

Реализација пословних прихода је већа у односу на план за III квартал (6%).

Приходи од продаје производа и услуга већи су од планираних за 18%. Приходи од премија, субвенција, дотација, донација и сл. су мањи у односу на планиране. Код финансијских прихода имамо реализацију 92% у односу на план.

Пословни расходи су већи од планираних за 2%, зато што имамо повећање трошкова материјала, трошкова горива и енергије и нематеријалних трошкова. Трошкови зарада и других личних примања су већи за 17% од планираних због јавних радова и исплати превоза по цени превозне карте.

Имамо пословни добитак у износу од 9.879 хиљада дин. што је веће 26% од планираног.

Финансијски приходи су мањи у односу на план, и финансијски расходи су мањи од планираних. Имамо губитак из финансирања у износу од 1.942 хиљада дин.што је за 1% мање од планираног.

На основу ових података за период 01.01. – 30.09.2017.год. утврђена је добит у износу од 2.575 хиљада дин. што је десет пута веће у односу на план.

2. БИЛАНС СТАЊА

Стална имовине на дан 30.09.2017. износи 70.318 и већа је у односу на план за III квартал..

Обртна имовина је већа за 29%. Залихе материјала су мање у односу на план, док су потраживања по основу продаје повећана што је довело до повећања обртних средстава у односу на план.

Укупна актива је 94.947.

Капитал је дупло већи у односу на план. Нераспоређени добитак садржи добит из текућег периода у износу од 2.575 хиљ.дин.

Дугорочна резервисања и дугорочне обавезе су веће у односу на план за квартал, а одложене пореске обавезе мање (износе само 33% у односу на план).

Краткорочне обавезе су веће за 9% у односу на план јер су се повећале обавезе према добављачима, и због одобреног минуса код банака.

Остале краткорочне обавезе су мање у односу на план.

Укупна пасива је 94.947.

3. ИЗВЕШТАЈ О ТОКОВИМА ГОТОВИНЕ

Прилив готовине из пословних активности је мањи за 5% у односу на план за III квартал. Такође и одлив готовине из пословних активности је већи за 4% у односу на план за III квартал.

Одливи готовине из активности финансирања су мањи у односу на планиране за 15%

С обзиром да имамо већи одлив готовине у овом периоду у односу на прилив готовине за 199 хиљ.дин. са готовином на почетку периода у износу од 440 хиљ.дин. на крају периода стање готовине износи 281 хиљ.дин.

4. ТРОШКОВИ ЗАПОСЛЕНИХ

Реализација трошкова запослених је мања у односу на план (Нето, бруто 1 и бруто 2).

Што се тиче превоза радника на посао, планирани су трошкови у износу који је неопорезив. У овом кварталу су исплаћени трошкови превоза по цени карте у јавном саобраћају у висини од 60% заједно са превозом преко неопорезивог износа, за 2015, 2016 и део 2017.год. што је довело до веће реализације од плана

Отпремнина, помоћ радницима и стипендије нису исплаћиване у овом кварталу. Исплаћене накнаде по привременим и повременим пословима односи се на 4 јавна рада и 2 радника која су упошљена због потреба извршења посла.

5. ДИНАМИКА ЗАПОСЛЕНИХ

У овом кварталу 2017 имамо одлив 1 радника због одласка у пензију и прилив 25 радника по уговору о ппп. и одлив 10 радника по уговору о ппп.

6. КРЕТАЊЕ ЦЕНА ПРОИЗВОДА И УСЛУГА

Цене су остале на нивоу 2016. год.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Што се тиче субвенција, пренето је мање средстава од планираног износа.

По позицији – Водовод, канализација пренето је 4.703.866,95 дин.

По позицији – разлика између утрошених и фактурисаних средстава на Ртњу –1. 395.750. дин.

По позицији – изградња цевовода Мировштица – Луково пренето је 1.640.075

По позицији – изградња цевовода Боговина – Подгорац пренето је 1.974.060

По позицији – надзор за радове које финансира дирекција за воду није ништа пренето

По позицији – разлика између утрошених и фактурисаних средстава за Боговину – 161.592,03 дин.

По позицији – јавна расвета пренето је 738.547,24.дин.

По позицији – зоо хигијена пренето је 420.000. дин.

По позицији – оправка булдожера пренето 239.191,60 дин.

УКУПНО 11.273.082,82

ОД ПЛАНИРАНИХ 11.796.517,50

8. СРЕДСТВА ЗА ПОСЕБНЕ НАМЕНЕ

Средства за репрезентацију планирана су у већем износу, у односу на 2016. год и износе 120.000 дин за целу 2017. год.

Средства за рекламу и пропаганду су планирана на нивоу 2016. год и износе 70.000дин за целу 2017. год. Реализација је 49.065,00 дин.

Солидарна помоћ радницима је планирана на годишњем плану у истом износу као протекла 2016. год (70.000). Што се тиче квартала, реализација ових наменских средстава није била.

9. ИЗВЕШТАЈ О ИНВЕСТИЦИЈАМА

У 2017 год. Планом пословања нису планиране инвестиције.

**III ЗАКЉУЧНА РАЗМАТРАЊА И НАПОМЕНЕ**

На крају III квартала предузеће је пословало са добитком од 2.575 хиљаде.

Датум

30.10.2017. Потпис и печат

\_\_\_\_\_\_\_\_\_\_\_\_\_\_\_\_\_\_\_\_\_\_\_